Document ID: /fineweb-2-swissfilter-quality_10-filterrobots/filtered/01308.jsonl.gz/629

Të tjera
BE-ja paralajmëron masa ndaj Turqisë
Bashkimi Evropian është i vendosur të kufizojë kontaktet dhe fondet ndaj Ankarasë
Bashkimi Evropian është i vendosur të kufizojë kontaktet dhe fondet ndaj Ankarasë, si hakmarrje ndaj asaj që BE-ja e quan “shpime të paligjshme” të Turqisë për gaz dhe naftë jashtë Qipros.
Shpimet turke, BE-ja i sheh si ndërhyrje në zonën ekonomike ekskluzive të Qipros.
BE-ja është gati të shtojë më tej masat ndaj Turqisë, thuhet në deklaratën, të cilën e ka parë agjencia Reuters.
“Pavarësisht nga synimet tona për të mbajtur marrëdhënie të mira fqinjësore me Turqinë, pëshkallëzimi i vazhdueshëm i saj dhe sfidimi ndaj sovranitetit të shtetit tonë anëtar, Qipros, në mënyrë të pashmangshme do ta detyrojë BE-në të përgjigjet në solidaritet të plotë”, tha të mërkurën Donald Tusk, president në largim i Këshillit Evropian.
BE-ja kishte paraparë t’i jepte Turqisë 4.45 miliardë euro për të realizuar reforma politike dhe në fusha tjera, në mënyrë që të përgatitej për një anëtarësim të mundshëm në bllok.
Por, vitin e kaluar Brukseli tërhoqi 175 milionë euro në shenjë proteste ndaj asaj që shihte si përkeqësim të të drejtave të njeriut në Turqi.
BE-ja ka thënë se Ankaraja nën udhëheqjen e presidentit Reccep Tayyip Erdogan po largohet nga blloku evropian.
Por, ndërsa blloku ka nevojë për Turqinë, në çështje të tilla si siguria dhe migracioni, një diplomat i BE-së, i përfshirë në diskutimet e fundit, tha për Reuters se çdo sanksion i ardhshëm do të ishte i kufizuar.
“Mos prisni ndonjë sanksion të gjerë ekonomik”, theksoi ai.
Ankaraja të mërkurën kundërshtoi kritikat e Greqisë dhe BE-së se shpimet turke jashtë Qipros ishin të paligjshme.
Të ngjashme
Turqia arreston mbi 200 ushtarakë
Të tjera nga Të tjera
E-Diaspora
-
Mbi pesë mijë aplikues refuzohen për të votuar jashtë vendit Komisioni Qendror Zgjedhor (KQZ) ka mbajtur mbledhjen e radhës në të cilen është bërë e ditur...
-
Libra falas për nxënësit e klasës së parë në Gjermani
-
Diaspora nga sot mund të votojë
-
Mediat franceze për ngjarjen tragjike: Si u gjet e vdekur 58-vjeçarja kosovare
-
Francë: 58-vjeçarja kosovare gjendet e masakruar me thikë në shtrat
Jeta në Zvicër
-
Politikani zviceran kërkon që një pjesë e Austrisë t`i bashkohet Zvicrës Fjala është për një nismë të çuditshme parlamentare të deputetit nga SP në Parlamentin e Kantonit...
-
Aktivistët klimatikë “pushtojnë” Parlamentin e Zvicrës
-
Winterthur: I kthehet kuleta e vjedhur pas 31 vjetësh
-
Këto janë pengesat me të cilat përballen gratë në politikën zvicerane
-
Rënie e migracionit në Zvicër, ngritje në vendet e OECD-së